John Deere udvider partnerskabet med Kramp\nJohn Deere og Kramp udvider deres samarbejde i Europa til endnu flere lande fra den 1. februar. Pressefoto\nDet er et godt stykke tid siden, at John Deere og Kramp indgik en aftale om reservedelslevering til flere lande i Europa. Nu udvides samarbejdet yderligere med endnu flere lande.\nEfter den vellykkede lancering mellem John Deere og Kramp i Tyskland, Spanien, Frankrig og Polen, har John Deere udvidet sit samarbejde med Kramp til Ungarn, Estland, Bulgarien og Finland fra den 1. februar.\n- John Deere og Kramp deler et fælles sæt værdier, der sætter kvalitet og kundeservice i højsædet, siger Paul Leathem, der er direktør for John Deeres After Market og Customer Solutions i Europa, og fortsætter:\n- Det er afgørende at give en god kundeoplevelse med alle John Deeres produkter og det kan vi sikre med vores samarbejde med Kramp, slutter han.


Generaladvokatens forslag til afgørelse i beneficial owner-sagerne foreligger nu\nGeneraladvokatens forslag til afgørelse i "Beneficial owner"-sagerne foreligger nu\nGeneraladvokat Kokott har i dag afgivet forslag til afgørelser i de 6 pilotsager, der verserer for EU-Domstolen i dette omfattende sagskompleks. Vi forventer, at EU-Domstolen træffer afgørelse i sagerne i løbet af efteråret 2018.\n"Beneficial owner"-sagerne handler om, hvorvidt danske rente- eller udbyttebetalende selskaber skulle have indeholdt kildeskat i forbindelse med udbetalingerne, der typisk er sket til moderselskaber, der er hjemmehørende i andre EU-lande. SKAT gør gældende, at de pågældende moderselskaber er såkaldte "gennemstrømningsselskaber", fordi de modtagne beløb efter SKATs opfattelse er videreført til koncernselskaber i skattelylande. Moderselskaberne er derfor ikke de retmæssige ejere - "beneficial owners" - af de modtagne udbytter eller renter, hvorfor de danske datterselskaber ifølge SKAT burde have indeholdt kildeskat i forbindelse med udbetalingen. Da dette ikke er sket, hæfter de danske selskaber for betalingen af skatten. Der er tale om efteropkrævninger i milliardstørrelsen.\nSagerne verserer ved Østre og Vestre Landsret, der i 6 udvalgte sager har forelagt en lang række præjudicielle spørgsmål for EU-Domstolen vedrørende fortolkningen af EU-retten, navnlig om moder-/datterselskabsdirektivet og rente-/royaltydirektivet og implementeringen af disse direktiver i dansk ret samt retten til fri etablering i EU-traktaten.\nPlesner fører tre af disse pilotsager - en udbytteskattesag og to renteskattesager - der blev procederet på et retsmøde ved EU-Domstolen i Luxembourg i oktober 2017, og nu foreligger Generaladvokatens forslag til afgørelse.\nI udbyttesagerne - som er vundet af skatteyderne i Landsskatteretten på grundlag af EU-retten - er det væsentligste spørgsmål, om moder-/datterselskabsdirektivet kræver, at der i dansk ret findes en regel til bekæmpelse af svig og misbrug, for at SKAT kan nægte direktivbeskyttelse, og - i givet fald - om den danske kildeskattebestemmelse opfylder kravene hertil, eller om EU-rettens generelle misbrugsbegreb kan anvendes direkte af SKAT.\nGeneraladvokaten slår indledningsvis fast, at retten til et udbytte følger af den selskabsretlige egenskab som moderselskab, hvorfor det ikke efter moder-/datterselskabsdirektivet er et krav, at udbyttemodtageren er "retmæssig ejer" af et modtaget udbytte. Er direktivets øvrige betingelser opfyldt, er det således alene anti-misbrugsbestemmelsen i direktivets artikel 1, stk. 2, der kan begrænse retten til beskyttelse efter direktivet.\nGeneraladvokaten bekræfter, at en medlemsstat ikke kan påberåbe sig direktivets artikel 1, stk. 2, hvis den pågældende stat ikke har gennemført denne bestemmelse, og at hverken selskabsskattelovens § 2, stk. 1, litra c, eller en bestemmelse i en dobbeltbeskatningsoverenskomst, der svarer til artikel 10 i OECD’s modeloverenskomst, kan betragtes som tilstrækkelig gennemførelse heraf. Dette er dog ikke til hinder for, at generelle principper og grundsætninger i national ret, der har som formål at gøre det muligt specifikt at gribe ind over for borgeres kunstige arrangementer eller retsmisbrug, kan fortolkes og anvendes i overensstemmelse med EU-retten. Der er i sagerne enighed mellem parterne om, at udbyttemodtagerne er "rette indkomstmodtagere" efter dansk ret, og at realitetsgrundsætningen ikke giver grundlag for at tilsidesætte de foretagne dispositioner.\nGeneraladvokaten afviser i øvrigt, at EU-rettens generelle misbrugsbegreb skulle kunne anvendes direkte.\nPå grundlag af denne konklusion har Generaladvokaten ikke fundet det nødvendigt at besvare spørgsmålene om fortolkningen af EU-traktaten.\nI rentesagerne - som er tabt af skatteyderne i Landsskatteretten - går hovedspørgsmålet på fortolkningen af rente-/royaltydirektivets "retmæssig ejer"-begreb.\nGeneraladvokaten udtaler, at begrebet skal fortolkes selvstændigt i EU-retten og uafhængigt af kommentarerne til artikel 11 i OECD’s modeloverenskomst af 1977 eller af senere affattelser. Og videre, at et selskab, der er hjemmehørende i en anden medlemsstat, og som er indehaver af den gældsfordring, der skal forrentes, principielt skal anses for retmæssig ejer heraf, medmindre den pågældende ikke handler for egen, men for fremmed, regning.\nFor så vidt angår rente-/royaltydirektivets anti-misbrugsbestemmelse i artikel 5 giver Generaladvokaten udtryk for samme opfattelse som angivet ovenfor vedrørende den tilsvarende bestemmelse i moder-/datterselskabsdirektivets artikel 1, stk. 2.\nNæste skridt er herefter, at EU-Domstolen træffer afgørelse i sagerne. Vi forventer, at dette vil ske i løbet af efteråret 2018.\nPlesners team på dette sagskompleks består af advokaterne Hans Severin Hansen, Lasse Esbjerg Christensen og Anders Endicott Pedersen.


Du er her: Kommuneplan Teknisk anlæg Vindmøller\nStk. 1. Områder der findes umiddelbart egnede til vindmøller fremgår af kortet til højre. Der er umiddelbart mulighed for at opstille følgende antal vindmøller i de respektive områder:\nOmråde ved Skaføgaard - op til 3 vindmøller på max. 125m\nOmråde ved Ebeltoft Færgehavn - op til 4 vindmøller på max 150m\nOmråde ved Elløv Enge - op til 4 vindmøller på max. 125m\nStk. 2. Ved godkendelse af projekter inden for områderne, der findes umiddelbart egnede til vindmøller, skal der lægges vægt på optimal udnyttelse af området. Det vil sige, at der skal opstilles så effektive og så mange vindmøller som muligt indenfor de grænser, som hensynet til naboer, landskab og natur forudsætter\nStk. 3. Vindmøller skal placeres og udformes under videst mulig hensyntagen til det åbne lands interesser, herunder især hensynet til landskabsbilledet, og således, at nabogener begrænses\nStk. 4. De udpegede områder forbeholdes vindmøller med en totalhøjde, der skal ligge i intervallet fra 100 - 150m. Forholdet mellem navhøjde og rotordiameter skal være på 1:1,1 - 1:1,35\nStk. 5. Der planlægges kun for vindmøller mellem 25 og 100m hvis der findes en særlig begrundelse eller behov for sådanne\nStk. 6. I de enkelte vindmøllegrupper skal vindmøllerne have samme rotordiameter, farve og opstilles med samme indbyrdes afstand\nStk. 7. Placering af vindmøller skal tage hensyn til trafikken og trafiksikkerheden på overordnede veje og vigtige veje, således at vindmøller ikke placeres nærmere end 1,7 gange møllens totalhøjde, og således at vindmøller ikke placeres i vejens sigtelinie, hvis det vurderes at kunne fjerne trafikanternes opmærksomhed fra vejen og dens forløb\nStk. 8. Ved planlægning sikres at nabobeboelser ikke påføres skyggekast i mere end 10 timer om året, beregnet som reelt skyggetid\nStk. 9. Husstandsmøller med en totalhøjde på max. 25m kan opstilles uden for vindmølleområderne ved fritliggende ejendomme i umiddelbar tilknytning til ejendommens bygninger, hvis det ud fra en konkret vurdering findes foreneligt med det åbne lands interesser\nVindmøller er en god alternativ energiforsyningsmulighed, og Byrådet ønsker at fremme muligheden for opstilling af nye vindmøller i Syddjurs Kommune. Syddjurs Kommuneplan 2013 udpeger tre mulige vindmølleområder.\nOmrådet ved Skaføgård har i perioden 2009 - 2012 gennemgået en konkret planlægning, og opstillingen af tre vindmøller med en totalhøjde på max. 125m er nu mulig. Dog er sagen i behandling i Natur- og Miljøklagenævnet. Området ved Ebeltoft Færgehavn var ligeledes udpeget i Syddjurs Kommuneplan 2009, men området kompliceres af, at der skal bygges en ny mole til vindmøllerne.\nOmrådet ved Elløv Enge er et nyt muligt vindmølleområde, som er udpeget grundet en konkret henvendelse.\nUdpegningen af mulige vindmølleområder skal afvejes imellem hensynene til nabobeboelse, natur, landskab, kulturhistoriske værdier samt jordbrugsmæssige interesser og den forventede produktion af vedvarende energi. På den baggrund er der i Syddjurs Kommune udpeget tre mulige nye områder for vindmøller med en totalhøjde på mellem 100-150 m (dvs. fra jorden til vingespids når denne er højest i terrænet). Byrådet vil kun planlægge for mindre vindmøller mellem 25 og 100 m, hvis der findes en særlig begrundelse eller behov for en sådan.\nDe udpegede vindmølleområder skal følges op af en vurdering af og planlægning for de individuelle vindmølleprojekter. Det betyder konkret, at der efterfølgende skal udarbejdes VVM (Vurdering af Virkninger på Miljøet), kommuneplantillæg, lokalplan, og at projekterne skal igennem Energistyrelsens tekniske godkendelsesordning. Derfor er udpegningen i kommuneplanen kun første skridt mod opstilling af nye vindmøller.\nSe yderligere info om vindmølleprocesser på Statens hjemmeside eller Syddjurs Kommunes egen hjemmeside om vindmølleplanlægning (se boksen til højre under eksterne links).\nEksisterende vindmøller og områder udpeget som mulige områder til opstilling af vindmøller ses på kortet til højre. Klik på "vis stort kort" eller zoom ind på kortet, hvis de markerede områder ikke vises.\nEn husstandsmølle er 25 m eller lavere i totalhøjde og skal opstilles i umiddelbar nærhed til eksisterende bebyggelse. Der skal ikke kommuneplanlægges for husstandsmøller, da de kan opstilles efter en landzonetilladelse og derfor er de ikke beskrevet yderligere i kommuneplanen. Husstandsmøller er dog, ligesom andre vindmøller, omfattet af krav om hensyntagen til omgivelserne og støjkrav.\nSyddjurs kommune - Vindmøller\nStatens hjemmeside - Vindinfo.dk


Motta's Log - Tri, Træning og snart tredive... - Page 84 - Online Logbog - Motion-onlines Forum\nHåber på hurtig recovery!\nSkal man endelig sige noget positivt, så er timingen vel meget god i forhold til sæsonplanlægningen, men det er sgu altid frustrerende med skader. Speedy recovery!\nTak for opmærksomheden, god karma hjælper og knæet er i klar bedring.\nHar diskuteret lidt frem og tilbage med Coach, og han kom med følgende mail:\nDet lyder ubehageligt med knæet, men godt at der er fremgang at spore. Resten af ugen samt næste uge må du vurdere hvor megen træning du føler du kan gennemføre fra programmet – der er ingen grund til at risikere noget på nuværende tidspunkt. Let/jævn cykling er altså fint, så længe du føler at knæet er med. Udover svømning og cross-trainer, kan du som supplement lave aqua-run, hvilket jeg selv ofte benytter mig af under skadesperioder hvor løb er udelukket.\nLad mig vide hvordan det går med knæet efter weekendens træning.\nTræningen ryger lidt på "standby mode" de næste par uger, men jeg vil prøve at holde den gode rytme med at komme afsted og få klokket nogle timer på cross-traineren og i svømme-hallen.\nIgår var jeg således tilbage i centeret, men mest for at lave lidt upper-body work. Ikke noget konstruktivt, men rart at løfte lidt jern på den gammel-dags måde. Gårsdagens tal blev således noget ala:\nMilitary Pres + BB Curls\n10x35kg + 8x35kg\n10x40kg + 6x40kg-->8x30kg\nHigh Incline Pres + Rear Delt Raise + DB Curls\n10x20kg + 10x12.5kg + 10x12.5kg\nFik endelig lidt rigtig træning idag, tog en tur i Bellahøj og fik svømmet +2000M blanderier. De første 500M var i 25M bassinet med masser af Teknik fokus. Super fedt at lave deri, da det er meget "nemmere" og der er mere plads. Efterfølgende lidt 100M med pres på, men knæet bøvede en smule, så tog en pull-bouy mellem benerne og svømmede en hæftig armserie.\nOvervejer at prøve lidt aqua-jogging imorgen.\nWEEK-RECAP UGE 38 – SMÅSKADET\nSeptember 23, 2012 · by Nico · in Skade, Uge-resume. · Edit\nEn hurtig post på ugens sidste dag over hvad der er sket den forløbne uge. Mandag startede rigtig godt med en tidlig session i poolen ved Bellahøj svømme-stadion, hvor jeg havde sat Henrik stævne og vi fik kørt +2000M afsted, samt sludret en del. Altid super at have en med i poolen man kan snakke lidt med imellem set. Derefter stod der Core træning på programmet om aftenen, og jeg havde googlet lidt rundt for at finde nogle nye øvelser til at holde Core-træningen frisk med. Den stod blandt andet på Russian-Twist, One-legged-Deadlift og diverse planke øvelser, samt lidt overhead squat med en vægt-skive. Egentligt ikke noget vildt og belastende, men så skete der noget jeg ikke lige havde set komme.\nMidt om natten vågnede jeg med smerter i mit venstre ben, og kunne slet ikke strække/bøje benet. Efter at have ligget og rodet rundt, endte jeg med at tage på skadestuen, da benet var hævet til dobbelt-størrelse omkring knæet. 4 timer senere (Ja, det går sjældent stærkt på en skadestue) og et røntgen billede samt snak med to forskellige læger hed diagnosen noget ala brusk i knæet der skraber mod slimhinde og dermed 1-2ugers pause. Efterfølgende tog jeg forbi ProTreatment og fik lidt kærlighed til benet af en super fysioterapeut, og han fik løsnet en del op for smerterne, omend de var ret intense. Derefter hjem og slappe af på sofaen. Næste dag var det lidt bedre, men Onsdag blev brugt liggende i sengen. Torsdag var jeg tilbage på arbejdet, og kunne nu gå, fredag var jeg næsten smertefri og lørdag (igår) gik jeg normalt igen.\ngood knee/bad knee!\nEfter lidt diskussion frem og tilbage med træneren, har jeg valgt at tage en “easy” week denne her uge, og lave lidt skades-træning. Det vil sige meget let cykling, og så nogle sessions på CrossTrainer for at aflaste knæet. Desuden vil jeg prøve lidt Aqua-Jogging som alternativ til CrossTraineren.\nUgem kom derved til at se lidt anderledes ud end planlagt, men tallene blev således:\nMandag: Svøm + Core\nFredag: Styrketræning Overkrop\nEr inde i en super rytme med træningen, så imorges stod den på endnu engang alternativ træning. Har hørt så meget om det der aqua-jogging, så tænkte det lige var sagen at prøve sådan en omgang. Overrasket over hvor effektivt det egentligt er! Til at starte med skulle jeg lige vende mig til at føle mig som en tosse med kork-bælte på, LOL, men derefter kom der smæk på! Kørte nogle serie inspirreret af world-wide-web! Efterfølgende lidt svøm til lige at få value-for-money!\nOn a side note - Rikke Møller Pedersen, hun er sku godt skåret. Hun lå og lavede dry-land øvelser mens jeg aqua-joggede. Gosh...\nAqua-Jog: 45min, 12x25meter tilvænning, 4x25+25(2x30sek Sprint).\nSvøm: 1000M @18.30 (Meeh, lidt tung i det)\n/Bad og så arbejde!\nEndnu en omgang morgensvømning på kontoen - 3 dage i streg, det er næsten ny rekord! Morgenens træning stod på fælles træning med FitDK i KSH og jeg var blevet lokket med. Det fede ved de her træninger er at det er fokus i 45min, og så er det lige meget hvor mange meter vi når. Som regel er det max omkring de 1500M, og ligeledes idag hvor den stod på teknik-teknik-teknik. Vandføling og alt det der, noget jeg skal til at prioritere mere, fordi jeg har fået en lidt slacker-tude på det sidste mht min svømmestil.\nca. 1500M, masser af skod-øvelser og lidt catch mm. Super fino!\nTanker om Tri\nNu kommer der lige et af de indlæg hvor jeg egentligt bare skal have luft fra tankerne, og så er det nemmere at skrive dem herind hvor jeg kan se tilbage på dem engang i fremtiden, og måske osse få lidt feedback fra jer andre læsere på dem. Så here goes:\nJeg startede op med træner fra 1. september, og har nu i snart en måned været under hans supervision, og fået træningsplaner for 1-2uger ad gangen. De har typisk ligget på 14-18timer om ugen, og de første to uger fulgte jeg dem næsten slavisk. Jeg fik ihvertfald trænet som aldrig før, men systemet er osse så stift, at der ikke er plads til de små justeringer og de pludselige indfald i træningen. Nu har jeg gået den seneste uge og passet min træning selv, og derfor haft muligheden for at træne mere lystbetonet. Det er næsten blevet til samme mængde som tidligere, det har bare været meget mere afslappet. Jeg syntes det har været fedt at se hvordan man kan strukturere sin træning og fået nogle nye værktøjer til hvad der skal til for at rykke til næste niveau, men samtidig har jeg osse følt træningen som en plage og ikke en glæde. Sådan har jeg ikke haft det før (så vidt jeg husker!).\nDen seneste uge har jeg trænet meget mere socialt, og det har været fedt at spare med nogle af de andre. Og jeg tror bestemt ikke min træning har gået på kompromis. Et konkret eksempel er svømmeundervisningen. Tidligere har jeg været irriteret over at vi på 45min aldrig fik meget mere end 15-1800M på svømmekontoen, og desuden lå vi altid som sild i en tønde. Igår var jeg til svøm, og fik en helt anden oplevelse da der for det første stod en træner på kanten, for det andet var en der sagde hvad der skulle ske, og for det tredje var der "konkurrence" i bassinet mellem mig og en anden.\nDet jeg tror jeg prøver på at sige, er at jeg kraftigt overvejer at afslutte samarbejdet med træneren, da det ikke giver mening at kaste penge efter ham, hvis jeg alligevel benytter mig af de andre tilbud, og desuden hellere vil træne socialt.\nVi har desuden lavet en TRI+ satsning i FDK, hvor jeg har været med til at udarbejde konceptet for de mest ambitiøse. Jeg har mine bekymringer om det at være personligt trænet, og samtidig skulle være en del af FDK TRI+ kan hænge sammen.\nAnyways, igår fik jeg cross-trainet lidt igen, og det blev til 45min i godt selskab. Derefter lidt hygge swings, og styrke tju-hejs!\nJeg forstår godt at du tvivler lidt på beslutningen, for det er noget af en omvæltning i forhold til hvad du tidligere har været vant til. At gå fra at strukturere sin egen træning på et 10-12 timers niveau i prime-season, og så til at engagere sig med en coach der dikterer 15-18 timer i off-season, virker altså også lidt vildt i min optik. Også selvom intensiteten er derefter.....\nJeg er ikke i tvivl om, at man (du) kan få en masse positivt ud af at lade sig coache og vejlede af en "prof". Men jeg er så heller ikke i tvivl om vigtigheden af, at forventningerne ml. atlet og coach afstemmes nøje, og det er måske her at du har strammet bæltet lidt for hårdt.\nPersonligt tror jeg, at du kan hæve dit niveau op på et nyt level med den rette coach, for du har et kæmpe potientiale. Jeg kunne bare godt tvivle lidt på, om du har fundet den rette til opgaven?!?\nHvorfor ikke tage en snak med din træner, hvor du fortæller ham lidt om dine tanker? Måske er han med på at ændre lidt konceptet, måske ikke, men i så fald har I da i det mindste haft dialogen;-)\nKan kun være enig med Jannie.\nEn "prof" træner kan helt sikkert løfte dig det sidste stykke, for som sagt, du har jo uden tvivl potentialet.\nTag den snak med coach, i hvert tilfælde inden du tager den endelige beslutning.\nCool med input - Jeg tager en snak med ham efter Hawaii. Men tænker dog stadig at jeg føler ansvar overfor mig selv og ham, når han udstikker træningen, og jeg derfor bruger meget energi på at "leve op" til de krav han nu stiller?\nJeg synes på en eller anden måde, at du skylder dig selv at prøve det af med en coach. Lykkedes det ikke med ham du har nu, hvorfor så ikke finde en i FitnessDK netværket? Det gør alt andet lige forståelsen for fællestræningerne noget større;-)\nOg lige til en reminder, så bruger du altså også tonsvis af mental energi på at planlægge din egen træning (citat: Motta)! Når du først finder rytmen med den rette coach, så vil du ikke længere føle det som værende energi-krævende at følge et givent program. Det vil nærmere køre på automatik, og du vil kunne nøjes med at fokusere på det vigtigste - nemlig din udvikling:-)\nGode tanker, og første skridt må helt sikkert være at hive fat i din coach.\nDu må gøre op med dig selv, om hvorvidt en del af glæden ved at være triatlet ligger i at programmere for sig selv eller blot at være en maskine, der gør hvad en anden fortæller dig.\nHvis vi ser bort fra motivations-faktoren, så vil jeg alt andet lige tro, at du vil opnå mere med en træner, der fortæller dig hvad du skal, samt hvornår. Omvendt så er det motivationen der skal drive værket, og hvis du finder det røvsygt at have en, der laver alt forarbejdet for dine træninger, så du egentlig bare skal koncentrere dig om at udføre passene, så er dette IKKE vejen.\nHvordan foregår programlægningen i praksis? Sender du ham løbende data, som han planlægger udfra eller hvordan?\nKlassisk dilemma ...\nEDIT: Du kan jo også prøve at forelægge dem her problemstillingen\nEdited September 26, 2012 by Henrik S.\nTak for input, ser lige hvad der sker fremadrettet...\nIgår aftes stod den på lidt løbeteknik på stadion sammen med en af de andre FDK'er. Hop spring og diverse sjove øvelser ala Rasmus Henning. Til sidst lidt leg med en 400M og 100M for at Challenge MOL.\nImorges var der svøm på menuen igen, 1800M blev det vidst til, og mest bemærkelsesværdigt var en 50M sprint sat på 31sekunder... fy-for-en-skefuld!\nIkke helt død, men tæt på her i log-land. Den sidste uges tid har der været tryk på kedlerne hvad angår arbejdet og social-life, så MOL har været nedprioriteret. En hurtig update kommer her.\nSidste uge stod i Rehab tegn, da knæet stadigvæk var en smule ømt ovenpå den skade jeg rendte ind i. Det eneste belastning var den smule løbeteknik jeg lavede i sidste uge. Ellers er det mest af alt blevet til styrketræning, core, og masser af svømning. Denne uge har jeg allerede været afsted to gange, og regner med 1-2x mere inden ugen er omme. Jeg fik desuden en god cykeltur tirsdag eftermiddag, hvor jeg så mit snit til at smutte fra arbejdet og så komme tilbage senere og færdiggøre mine arbejdsopgaver. Knæet holdt sig fornuftigt i ro de første 30-40Km, men da jeg blev træt begyndte det så igen at pive en smule. Lettere irriterende, men ikke bekymrende.\nIaften prøver jeg det af med lidt spinning for første gang i umindelige tider - så må vi se hvordan det reagerer på den slags!\nImorges stod den på lidt træning igen. Er ved at blive helt glad for cross-traineren, så tog mig 45min imorges med jævn intensitet. Prøver så vidt det er muligt at holde fokus på tyngdepunktet kommer fremover, så det bliver så virkelighedstro mod løb.\nKroppen har det som sådan godt, og jeg er lidt spændt på at give den lidt gas her i weekenden. Imorgen tidlig står den på 2-3timer på raceren med lidt fart på, og søndag vil jeg nok prøve en tur på raceren igen. Det bliver fedt!\nUhauha, lang tid siden der har været lidt liv i log-land. Jeg er mega-presset i øjeblikket, så sjældent der lige er 5min til at skrive et indlæg. De næste 2mdr står i fokus på min PhD som jeg er igang med at skrive. En process jeg egentligt har set frem til, men som jeg osse bare ved bliver rocker-nedern. I øjeblikket er jeg igang med at afslutte forsøg i laboratoriet, og det er noget der er vildt krævende og trækker tænder ud. Mest fordi jeg ikke kan samle mig om så mange andre ting når forsøgene driller. Således brugte jeg 8timer i laboratoriet igår for at en maskine så fuckede mit forsøg op til allersidst. Fedt. Så er man glad når man kører hjem fra arbejde og ved man kan starte forefra næste dag, samtidig med man skal lave en masse andet...! SUPAH\nTræningen prøver jeg at holde fast i, med mantraet "Pas din træning" som min svømmecoach sidste år fortalte til mig. Det er heller ikke muligt at være 100% fokuseret på arbejde hele dagen (i min verden).\nMen træningen forløber meget spontan i øjeblikket, dog med fokus på kvalitet og omtanke i de træningspas det bliver til. Min achilles har været en pain i lang tid, og efter det med mit knæ skete her i starten af måneden har oktober været en no-run måned. Har kun løbet 6Km i alt, mest af det har været teknik. Derimod er jeg blevet meget glad for crosstraineren, og har således brugt en del timer på den henover de sidste par uger. Det er of-course ikke det samme som rigtig løb, men den mimicker meget godt bevægelsen og der kan arbejdes med intensiteten osse!\nSvømningen har jeg været mest konsistent i, og således svømmet end del på det seneste. Idag var jeg i vandet og fik vist 2500M ind på den konto. Min vandføling er fornuftig og jeg kan se mulighederne i at blive en habil svømmer! Det er fedt at mærke!\nCyklingen har jeg en filosofi om at hold igang mindst 1x pr. uge udenfor og så få tilsvarende et hometrainer-pas derhjemme. Alternativt en omgang spinning, selvom det ikke helt er det samme. Det skal lige nævnes at jeg er totalt svag på cyklen i øjeblikket, og rammes instantaneous af syre mm når jeg træder an. Fuck det er nitten at føle, men tænker der er lidt dybere tissue damage efter en lang sæson, og at man ikek kan være på toppen hele året? Meeh.\nDagens træning var svømning som sagt, og igår hed den 80Km cykling på 2t40min ish med godt selskab i super vejr.\nIngen træning igår aftes, havde egentligt planlagt en tur på Hometraineren, men besøg af kæresten og en lidt moody Motta ovenpå en lorte-dag på arbejdet gjorde at jeg prioriterede samvær med hende højere end at sidde og banke afsted derhjemme på traineren. I stedet fik jeg ryddet lidt op i hjemmet, og smidt en masse ragelse ud, vasket gulv, støvsuget lidt og tilsidst ordnet afløb i køkkenet. Rimelig produktiv aften, hvor jeg nåede en masse af de ting jeg altid skyder til en anden dag! Det var fandme rart. Jeg er meget et tryghedsmenneske der skal have ro i mine rammer, for ellers fungerer jeg slet ikke. Så stor tilfredshed med at få styr på lejligheden igen. Derefter gik vi en lang tur og fik lige snoldet lidt på vejen. Hun er sku en dejlig en!\nJeg røg forholdsvis tidligt i seng igår, og havde planer om at stå op og løbe til svømning imorges, men jeg afstod imorges at løbe, da jeg stadig kan mærke min højre achilles en smule. Jeg burde nok gå til en fys og få kigget på den, men i næste uge skal jeg have fjernet en visdomstand og det giver automatisk 7-10dages pause fra træningen, så håber lidt det kan være med til at gøre den "medgørlig" igen!\nJeg fik dog svømmet imorges, da jeg cyklede derud. Fik 45min inden teknik-timen, og derefter 45min teknik. Sindssygt lækkert, og jeg begynder at være konditioneret igen til 1.5times svømning. Det er fedt at mærke, især når de andre puster bare under teknik-timen! Dagens program stod først på en omgang paddles og flyben, og derefter var det igang med catch-fasen til træningen!\n6x25M Teknik - Catch Albuer\n4x150M Teknik - A2+ - A1\n300M - Vejrtrækning\n200M - A1/A2+ (Skift hver 50M)\n100M - Vejrtrækning (Så få som muligt, 17stk blev det til)\nI alt: 3200M\nDerefter direkte på arbejde og igang med at være produktiv. Skal have analyseret data fra igår, og lavet en liste over forsøg for de kommende dage. I Love my life!\nStyrketræning som i gamle dage\nFik en besked den anden dag på facebook fra en af de andre Triatler, som er gammel ishockey-spiller i Elite-divisionen. Dvs, han ved hvad det drejer sig om når det kommer til styrketræning og deslige! Beskeden lød sådan her:\n"Flow og tunge vægte er en fræk kombi.. hvad med at holde op med det pjat for en stund og så smække nogle seriøse skiver på og træne lidt med mig!!\nGo heavy or go home."\nSådan en besked kan man ikke sidde overhørig, så igår havde vi sat hinanden stævne til lidt styrke-gøjleri på Ngsvej. Hvor jeg så valgte at køre dødløft fra gulv, trumfede han lige med at køre dem på en bosu-bold. Rimelig ondt, især på hans sæt omkring de 170kg!\n-Længe siden jeg har været deroppe i dødløft fra gulv, men de sad fanden-fisme godt i erektoren!\nTurkish Getup + KB Snatches\n1/1 @12kg + 10/[email protected]\n1/1 @16kg + 5/[email protected]\n1/1 @20kg + 5/[email protected]\nHer til morgen var det så et rimelig brugt kadaver der humpede ud af sengen og lige fik kastet lidt mad i skuret. Ikke deciderede DOMS, bare træthed i alle de små muskler! Fed følelse!\nIgår var jeg krøllet ovenpå den tunge styrketræning, og havde en lang dag i laboratoriet, samt et par møder omkring nogle forskellige spændende projekter. Meget mere om det når det bliver konkret, men fedt at møde et engageret menneske! Derudover skulle jeg til bestyrelsesmøde i en sports-forening som jeg har været med til at starte, og det var rigtig konstruktivt, samt givende arbejde! Det ligner vi kan hive nogle rigtig interessante sponsorater ind henover de næste par måneder, og så begynder tingene pludselig at se rigtig spændende ud! Det betød dog at jeg kom forholdsvis sent i seng i går, da der off course var lidt chit-chat snak ifb med mødet. Så jeg var lidt bekymret for at kroppen ville være træt da jeg vågnede imorges, men det gik heldigvis nemt og smertefrit! Hurtigt ud af fjererne og igang. På med tøjet og afsted til KSH hvor den stod på distance-svøm med plader til at starte med, og derefter 45min teknik/træner svøm med FDK-holdet.\nProgrammet blev følgende:\n8x200M st. 4.00, håndplader + Pull-buoy. De sidste to progressivt (3.20/3.20....3.11/3.05)\n6x50M Brug Teknik\n2x(3x100M - A1, A2, A2+)\n300M (Progressivt pr. 100M, 1.38-1.37-1.34)\n150-100-50M (Vejrtrækninger, 30/15/5)\nLyder lækkert at i kan hive nogle sponsorater hjem. Det er trods alt nok det sted hvor de fleste klubber hænger lidt med bremsen for tiden. Men igen, har man et godt koncept, og de rigtige folk indover, så kan det meste lade sig gøre. Bliver spændende at høre mere om dine hemmelige møder\nHar du droppet din coach?\nJeg har først lige fået alle data overført fra min Garmin for Challenge Copenhagen 2012, og mest interessant er nok min cykel-tur:\nGns. Hastighed: 38.3Km/t\nGns Puls/Max Puls 170bpm/190bm


Plum Leaf Sand Cherry Bush – Voksende Purple Leaf Sand Cherry Plants - Sanne Haver\nPlum leaf sand cherry er en mellemstor dekorativ busk eller lille træ, der giver en fantastisk tilføjelse til landskabet. Læs denne artikel for mere information om dyrkning af denne plante.\n1 Om blomme med plommeblad Sandkirsebær\n2 Sådan dyrkes en lilla blad sandkirsebær\n3 Pleje af kirsebærplanter\nPlumblad sandkirsebær, også omtalt som lilla blad sandkirsebærplanter, er en mellemstor dekorativ busk eller lille træ, der når den er moden når en højde på cirka 8 fod høj og 8 fod bred. Denne letplejede plante gør en fantastisk tilføjelse til landskabet.\nOm blomme med plommeblad Sandkirsebær\nPurple bladkirsebær (Prunus x cistena) er medlem af Rose-familien. Prunus er latin for ‘blomme ’ mens cistena er Sioux-ordet til ‘baby ’ med henvisning til dens lille størrelse. “X” er et tegn på buskens hybridisme.\nDenne Prunus-hybrid er nyttig som et prydeksempel på grund af dets smukke røde, maroon eller lilla løv. Busken vokser moderat og er velegnet i USDA-zoner 2-8. De overordnede planter med sandcherry bush kommer fra Vestasien (Prunus cerasifera) og det nordøstlige USA (Prunus pumila).\nDenne purpurrøde blade har en oval vækstvaner, der gradvis modnes til en buet form og åbner ud fra midten af busken. Den fantastiske 2 tommer lange, serrerede løv vises crimson-lilla og forbliver hele sommeren og skifter gradvist til en grøn-bronze nuance om efteråret.\nOmkring det tidlige forår åbner plantens lyserøde knopper åbne i hvid-lyserøde blomster – på samme tid som det røde løv. De uskadelige blomster bliver små sort-lilla frugter næppe mærkbar uden kontrast til det lilla løv i juli. De flere gråbrune kufferter er tilbøjelige til kropsspaltning og kanker, der oser sap.\nSådan dyrkes en lilla blad sandkirsebær\nDette eksemplar er bytolerant og etablerer sig hurtigt for at give en strålende pop af farve til landskabet. Så hvordan dyrker du en lilla bladkirsebær?\nSandkirsebær er let tilgængelig gennem det lokale planteskole og / eller formeres via rodfæstede stammestik. Sandkirsebær er følsom over for at blive transplanteret om efteråret, så man bør være ekstra forsigtig med at ændre jorden, befrugte, mulchere kraftigt og vandes grundigt.\nDet er ideelt, at du planter den lilla bladkirsebær helt til delvis soleksponering i fugtig, godt drænet jord. Sandkirsebærbusken kan imidlertid tilpasses mindre jord, tørke, varme og over aggressiv beskæring.\nPleje af kirsebærplanter\nFordi sandkirsebæret er medlem af Rose familie, er den modtagelig for flere sygdomme, såsom bagagerum, og skadedyr, ligesom borere og japanske billeangreb midt i sommeren. Det har også en kort levetid på mellem 10 til 15 år primært på grund af angreb fra skadedyr eller sygdomme.\nBortset fra disse problemer er plejen af sandkirsebærplanter relativt ståhejsfri og er tolerant over for en række forhold – hårdfør i kolde vintre og varme somre. Beskær sandkirsebærbusken for at fjerne tunge forgreninger, der vil veje planten ned. Det kan endda beskæres til en formel hæk eller bruges i grænser, ved indgange eller i gruppeplanteringer.\nPlum Tree Vs. Cherry Tree – Hvordan man fortæller blomme og kirsebærtræer bortset fra


Nej, Liberal Alliance er ikke systemets parti – Gladsaxebladet\n20. jun 2017, 08:38\nLiberal Alliance har ikke stemt for Gladsaxe Kommunes årsrapport, og det står vi ved. Processen omkring udarbejdelse af en årsrapport er uigennemskuelig og ekskluderende. Jeg kunne læse her i avisen, at systemets folk var fornærmede over at jeg ikke bare agerer som nikkedukke. Nej, det gør jeg ikke.\nDet store flertal, som repræsenterer borgmesterens allierede, står i spidsen for udarbejdelsen af årsrapporten, prioritering af emner og for kontakten til forvaltningen og revision. De andre partier forventes at stemme for, uden at kunne stille spørgsmål, uden at have indflydelse og uden at kunne afklare noget som helst. Første gang jeg fik mulighed for at stille spørgsmål, var i byrådssalen – og der er, set fra mit synspunkt, alt for sent! Det er ganske enkelt respektløst over for de mindre partier og for alle de vælgere, vi repræsenterer.\nLiberal Alliance er ikke en del af systemet. Vi er ikke med i konstituering og vi er ikke sat i verden for at forsvare det etablerede system eller blot at blåstemple systemets beslutninger.\nJeg vil dog alligevel gerne samarbejde med alle som er interesseret i at samarbejde – til gavn for borgerne i kommune. Så hermed en appel til alle de partier, som vil samarbejdet! Dialogen er vejen til demokrati. Det klæder ingen, at isolere de mindre partier – tværtimod, inviter til samarbejde! I det lange løb, er det dét der skal til for at styrke fællesskabet.


Industrielle tape og limProdukterApplikationerLøsninger til...NyhederDokumenterHvor Købes Det\nIndustrielle tape og lim >\n3M VHB tape giver ubegrænsede design- og anvendelsesmuligheder.\n3M VHB tape har været brugt af udviklere og designere i mange industrier over hele verden siden 1980. Gennem samarbejde med 3M har designere fået stor tillid til denne gennemprøvede løsning. 3M VHB tape testes både i laboratorier og i virkelige applikationer hver dag for at sikre, at det er det bedst mulige produkt.\nDownload brochuren 3M VHB Tape >>> DREAM, DESIGN, DELIVER\n3M VHB tape har været brugt af udviklere og designere i mange industrier over hele verden siden 1980.\n3M VHB tape klæber, forsegler og sammenføjer nemt metal-, plast- og glasdele og erstatter dermed mekanisk fastgørelse og lim.\n3M ingeniører fra teknisk service er placeret på mange lokationer rundt omkring i verden.\nDe har mange års erfaring med at arbejde med 3M tapes og lim og hjælper med at løse kundens problemer i meget forskellige situationer.\n3M VHB Tape 3M VHB tapes giver ubegrænsede design- og anvendelsesmuligheder. De klæber, forsegler og sammenføjer nemt dele med forskellige overflader som metal-, plast-, komposit- og glasoverflader. Dette gør det muligt for vores kunder at erstatte mindre holdbare mekaniske fastgørelses- og klæbeanordninger, uden at det kan ses – alt sammen med 3M VHB tape.\nFordele og ydelser, som mekaniske fastgørelsesanordninger ikke kan matche.\nSkyskrabere, mobiltelefoner, elektroniske motorvejsskilte, køleskabe, søfartselektronik, fritidskøretøjer og trailere – alle disse områder kan regne med 3M VHB tape.\nAnvendelser for 3M VHB tape\nSe blot disse videoer, der viser, hvor vores kunder har brugt 3M VHB tape med henblik på at udvide deres mange forskellige applikationer. Hvis du gerne vil tale om en lignende anvendelse, som du har, og hvordan 3M VHB tape kunne virke for dig, så Kontakt os.\nSe flere anvendelser for 3M VHB tape:\nTV Bezel Bonding animation\nTV Logo Bonding Animation\nBus Panel Application Animation\nCommercial HVAC Panel Application Animation\nServer Rack Stiffener to Panel Application Animation\nWindow Muntin Bar Attaching\nSpecialty Vehicle Application


På Dragsholm Slot tilbyder vi optimale rammer om jeres møder.\nMøder hvor de inspirerende, historiske saloner og stuer er indrettet med moderne mødefaciliteter, avanceret AV-udstyr og hurtigt internet, og hvor vi i samarbejde med jer skræddersyer, så I kan få fuldt udbytte hos os.\nPå det 800-årige slot mødes fortid, nutid og fremtid i et harmonisk samspil mellem historie, terroir og gastronomi. Vi arbejder tæt med naturen, både i og omkring slottet, gennem alle årstiderne. Vi er nemlig overbeviste om, at naturen er nøglen til vores velbefindende. Og det skal både ses, opleves og smages.\nMed udgangspunkt i sæsonens råvarer fra baronens inddæmmede Lammefjorden skaber vores anerkendte, naturbevidste køkken de kulinariske rammer i vores Michelin-restaurant ‘Slotskøkkenet’ eller i den mere uformelle bistro ‘Spisehuset’. Vores vinsmagninger afholdes af ambitiøse sommelierer. Og slottets 40 hotelværelser er indrettet med Hästens-senge, så mødedeltagerne får sig en velfortjent, god søvn ovenpå dagens mødeaktiviteter og udfordringer.


Klis Hoteller - Hotelreservationer i Klis\nHoteller i Klis\nI og omkring Klis\nLufthavne i nærheden af Klis\nFremhævede hoteller i Klis\nFlere hoteller nær Klis\nNiz Bili brig 19, Klis, 21231, HR\nBeliggenhed Med et ophold ved denne villa i Klis er du kun 15 minutters kørsel fra Salona og Klis Fæstning. Denne villa med 4 stjerner ligger 12,7 km fra... Læs Mere\nFra USD 377\nHoliday House Klaric\nGlavicine 6, Klis, 21210, HR\nBeliggenhed Med et ophold ved denne villa i Klis er du kun 10 minutters kørsel fra Salona og Klis Fæstning. Denne villa med 4 stjerner ligger 7,9 km fra... Læs Mere\nVRVILO-POLICI 6, Klis, 21231, HR\nBeliggenhed Med et ophold ved Villa Antonija i Klis er du kun 24,9 km fra Salona og 30,4 km fra Gregory af Nin-statuen. Denne villa ligger 30,8 km fra... Læs Mere\nFremhævede hoteller nær Klis\nBeliggenhed Hotel President Solin ligger i Solin, kun 15 minutters kørsel fra Salona og Gregory af Nin-statuen. Dette hotel med 5 stjerner ligger 7 km fra... Læs Mere\nBeliggenhed Hotel Salona Palace ligger i det historiske kvarter i Solin, kun 4 minutters kørsel fra Salona og 9 minutters kørsel fra Klis Fæstning. Dette... Læs Mere\nResultat af 114 vurderinger\nŠibenska ulica 13, Split, 21000, HR\nBeliggenhed Overnatter du ved BB Residence, som ligger i et forretningskvarter i Split, er du kun 10 minutters kørsel fra Gregory af Nin-statuen og Bacvice... Læs Mere\nResultat af 55 vurderinger\nKopilica 8a, Split, 21000, HR\nBeliggenhed Hotel As i Split ligger kun fem minutters kørsel fra Gregory af Nin-statuen og Bacvice Strand. Dette hotel ligger 2,7 km fra Diocletians... Læs Mere\nResultat af 72 vurderinger\nKopilica 5, Split, 21000, HR\nBeliggenhed Med et ophold ved Hotel Mondo i Split er du kun 4 minutters kørsel fra Gregory af Nin-statuen og 9 minutters kørsel fra Mestrovic-museet. ... Læs Mere\nResultat af 5 vurderinger


Nyheder - Det nye Coronavirus muteret i Spanien for at undgå en gentagelse af historien. Storbritannien, Frankrig, Italien og Tyskland åbnede igen blokadepolitikken\nDet nye Coronavirus muteret i Spanien for at undgå en gentagelse af historien. Storbritannien, Frankrig, Italien og Tyskland åbnede igen blokadepolitikken\nNyt coronavirus muterer i Spanien\nI løbet af Halloween-sæsonen skal Storbritannien ifølge TIMES stemme i parlamentet i næste uge. På grund af epidemiens udbrud vil Storbritannien vælge at gå ind i den nationale blokade igen inden for tidsplanen, som forventes at vare indtil begyndelsen af december. Dette vil være et andet vigtigt vestligt land efter successive blokader fra Tyskland, Frankrig og Italien. Hovedårsagen til de europæiske landes bekymring er, at 46% af de nye bekræftede tilfælde i verden kom fra Europa i sidste uge, og en tredjedel af dødsfaldene kom også fra Europa. Ifølge en videnskabelig rapport kommer de fleste af de nye tilfælde af coronavirus i Europa faktisk fra et muteret coronavirus. Denne virus kan være steget direkte i Spanien, hvilket også er en af de vigtige grunde til, at det nye coronavirus er svært at kontrollere i Europa og har en meget høj dødelighed!\nFrygt for, at historien gentager sig\nDen nye kronepidemi minder mange om det spanske influenzaudbrud i den moderne menneskelige historie. På det tidspunkt opstod den spanske influenza på amerikanske gårde. Da USA sendte soldater til Europa for at deltage i første verdenskrig, bragte det også den spanske influenzavirus med sig. Da vi ankom til Europa, vedtog de lande, der deltog i Første Verdenskrig, såsom Storbritannien, Frankrig og Tyskland, en skjulingsmetode for at forhindre influenza i at ødelægge fronten. Men Spanien, et neutralt land i Første Verdenskrig, fortsatte med at udsende dødstallet fra influenza. Otte millioner mennesker blev inficeret med influenza, så den blev til sidst klassificeret som spansk influenza. Det største træk ved den spanske influenza er, at efter den anden bølge af mutationer er den spanske influenza endnu hårdere. Antallet af unge og middelaldrende mennesker, der døde, var flertallet. Sammenlignet med de 10 millioner dødsfald i Første Verdenskrig var antallet af dødsfald forårsaget af den spanske influenza 50 millioner. ~ 100 millioner mennesker. Den nye kronevirus raser i Europa denne gang, Spanien er også det hårdest ramte område, og den muterede virus er også blevet bekræftet i Spanien med historiske erfaringer, så europæiske lande er bange for, at historien gentager sig, så de ser mere forsigtige ud, når der beskæftiger sig med den anden bølge af nye kronepidemier, Intet land og videnskabelige forskere anbefaler brugen af flokkeimmunitet til bekæmpelse af det nye coronavirus.\nDatasammenligning af tre bølger af spansk influenza\nEfter at have oplevet menneskelig bevidsthed om det nye coronavirus, skønt den nuværende menneskelige biomedicinske teknologi er meget stærkere end den spanske influenza, der var populær for hundrede år siden, gennem næsten et års forståelse af det nye coronavirus, ligger den mellem det skjulte og asymptomatiske I henhold til forholdet er spredningen af det nye coronavirus stærkere, og endda en russisk forsker specifikt inficerede sig med det nye coronavirus, hvilket bekræfter, at det nye coronavirus kan inficeres to eller tre gange, hvilket også viser, at vaccine er meget effektiv, og den spanske influenza er den første. Scenen opstod i foråret 1918, og det var grundlæggende bare en almindelig influenza med ringe påvirkning og forsvandt derefter kortvarigt. Den mest slagkraftige er den anden bølge af spansk influenza, der opstod i efteråret 1918. Det var den bølge med den højeste dødelighed. På det tidspunkt brød influenzavirus gennem det humane immunsystem og fik den spanske influenza til at rase igen. Gennemførelsen af gennembruddet vil resultere i fremkomsten af en mere virulent virus. Da det menneskelige immunsystem tilpasser sig den anden bølge af spansk influenza, et år senere, opstod den tredje bølge af influenza vinteren 1919, og den tredje bølge af spansk influenza har en dødelighed mellem Mellem bølge en og bølge to!\nDerfor, selvom den nye kroneepidemi er blevet undertrykt effektivt i Kina, må den ikke tages let. Når alt kommer til alt, med historien som spejl, er den spanske influenza den bedste lærebog til epidemihistorie!


Find Hans J. Wegners CH26 stol her!\nProdukter Spisestuemøbler Carl Hansen CH26 stol\nCarl Hansen CH26 stol\nHans J. Wegners CH26 spisebordsstol er tegnet i 1950, men blev først sat i produktion i 2016. En særdeles smuk stol, af høj håndværksmæssig kvalitet, med stærk konstruktion og flotte former. CH26 har et nært slægtskab til loungestolen CH22, hvilket ses i opbygning og former. CH26 kan bruges som spisebordsstol, men står også flot alene, for eksempel som siddemøbel i soveværelset eller entréen.\nStolen er i massivt træ, med rygskal i finér og sæde i håndflettet papirgarn. CH26 fås i eg, sortmalet eg eller valnød samt en kombination med stel i eg og arm- og ryglæn i valnød. Fletsædet fås i natur eller sort.


Allergi hos hunde. - Et omsiggribende problem i Danmark - PDF\nAllergi hos hunde. - Et omsiggribende problem i Danmark\nDownload "Allergi hos hunde. - Et omsiggribende problem i Danmark"\n1 Allergi hos hunde - Et omsiggribende problem i Danmark DKK har i et nyt projekt fokus på arvelige hudsygdomme. I den forbindelse bringer vi en serie artikler om emnet, her kommer den 5. og sidste n Tekst og foto: Flemming Kristensen, Figur 1: Typisk allergiproblem hos west highland white terrier Pelsen på poterne er rødbrun, og i albuebøjningerne mangler hår. Her er huden tillige misfarvet, og ved nøjere eftersyn er hunden rød omkring øjne og mund samt i ørerne. I dag er vi tæt på den alvorlige situation, at 1 million danskere lider af allergi. Langt de fleste patienter er i stand til at kontrollere problemet ved hjælp af håndkøbsmedicin, men det er særdeles ubehageligt at være en allergiker, også selvom det sjældent er livstruende. Hos hunden er allergi ligeledes et stort problem, men kontrollen heraf er anderledes. De såkaldte antihistaminer er kun effektive i få tilfælde. Det betyder, at kontrollen af allergien skal ske ved hjælp af enten medicin med bivirkninger, medicin der er kostbar eller medicin, som er kompliceret at anvende. Resultatet er, at mange hunde direkte lider under at være allergiker. Den store forskel hund og mennesker imellem er dog, at allergi, som har en arvelig baggrund, kan mindskes avlsmæssigt, hvis opdrætterne tog hensyn til problemet i avlen. Nu er det dog uretfærdigt at placere hele ansvaret hos opdrætterne. Alle, som beskæftiger sig med hunde, har et ansvar: Det gælder derfor også hvalpekøbere, dyrlæger, forsikringsselskaberne og hundeklubberne med deres paraplyorganisation i spidsen. Hvad er allergi? Tilstanden kan defineres som en tilstand, hvor værtens immunforsvar reagerer så kraftigt, at det fører til en sygdomsproces. Der foreligger rent faktisk en række forskellige reaktionsmønstre, som kan føre til allergi, men i daglig tale forbinder man allergi med en sygdomsvoldende reaktion på noget, som i sig selv ikke er sygdomsfremkaldende, og hvor nogle særlige antistoffer (type E-antistoffer) er involveret. Disse E-antistoffer er placeret på overfladen af specielle betændelsesfremmende celler de såkaldte mast-celler, og symptomerne afhænger i høj grad af stedet, hvor reaktionen finder sted. Rent klinisk er det praktisk at inddele symptomerne alt efter det organ, som er involveret: Huden (allergisk dermatitis eller atopi); slimhinderne i øje og næse (høfeber), luftvejene (astma), mavetarmkanalen (allergisk gastro-enteritis) og i sjældnere tilfælde hjernen (allergisk encephalitis). Hos hunde er der næppe tvivl om, at allergisk dermatitis og allergisk gastro-enteritis er de hyppigst forekommende allergiformer. Hvad kan man blive allergisk overfor? På det nærmeste alt muligt. Hos mennesket kender man adskillige tusinde forskellige stoffer, som kan udløse en allergisk reaktion. Tallet er langt lavere hos hunden, men det skyldes garanteret manglende viden. Det ændrer dog ikke på, at de mest almindelige stoffer omfatter mider (husstøvmider, lagermider etc.), pollen, skimmelsvampe, dyrehår og foderkomponenter. Skønsmæssigt er de nævnte stoffer involveret i ca. 90% af alle tilfælde af allergi. Allergi en alvorlig hudsygdom Som før nævnt er allergi et stort problem hos hunde. Så stort, at man som veterinær hudspecialist kan drive en klinik, der udelukkende behandler hudpatienter. På Klinik for Veterinær Dermatologi i Bagsværd får ca. halvdelen af alle patienterne stillet 16 HUNDEN nr. 3 - marts 2008\n2 Figur 2: Kliniske symptomer på allergi i hovedet Hos 4 ud af 5 allergikere uanset race ses rødme i ørerne (A), og efterhånden som tilstanden bliver kronisk, opstår der ørevoksproblemer, som kræver oprensning for at undgå komplikationer i form af øregangsbetændelse. Tilsvarende ses rødme omkring øjnene (B). Det vil uvægerligt medføre, at søvn skal fjernes fra øjnene. Endeligt er rødme omkring mund og snude et almindeligt fund (C). Her gælder det dog, at rødmen i dominerende grad er placeret på hagen og omkring snuden hos nogle racer, bl.a. amerikansk staffordshire terrier (D). Tabel 1: Antal patienter (opdelt efter race), hvor diagnosen allergisk dermatitis er stillet på Klinik for Veterinær Dermatologi, Bagsværd, i perioden Race Antal patienter 1 West highland white terrier 83 2 Labrador retriever 70 3 Schæfer 59 4 Amerikansk staffordshire terrier 26 5 Golden retriever 24 6 Engelsk springer spaniel 23 7 Amerikansk bulldog 20 8 Dogue de bordeaux 20 9 Langhåret gravhund Schæfer/labrador blanding Dværgschnauzer Boxer Bull terrier Rhodesian ridgeback Broholmer Fransk bulldog Cocker spaniel Mops Engelsk staffordshire terrier Hvid schæfer 10 I alt 479 Derudover er 46 andre racer repræsenteret (heri indgår 23 raceblandinger) 129 Total 608 diagnosen allergisk dermatitis. På grundlag af dette patientmateriale kan man konstatere, at der er en udtalt skævhed i fordelingen af disse patienter (Tabel 1). Således udgør west highland white terriere 13,7% af klinikkens allergipatienter. Det kan der sikkert være mange forklaringer på, men uanset forklaringer, viser tallet, at denne race er stærkt belastet af problemet. På tilsvarende vis er den amerikanske staffordshire terrier stærkt overrepræsenteret, når racens udbredelse tages i betragtning. Selve den allergiske lidelse er utvivlsomt generende, grænsende til det belastende. Problemets omfang tager dog først til for alvor, når de kroniske følgevirkninger udvikler sig. Hunden begynder at producere hudfedt i forøgede mængder. Det lever hudens bakterier og gærsvampe af. Nu opstår tilbagevendende infektioner, hvilket ofte fører til alvorlige poteproblemer og i særdeleshed øregangsbetændelser. Hvis diagnosen ikke bliver stillet på dette tidspunkt, men kløestillende behandlinger med binyrebarkhormoner tages i anvendelse, vil bivirkninger kunne gøre situationen uoverskuelig i løbet af kort tid. Hvordan stiller man diagnosen? Det er stadigvæk en udbredt, men fejlagtig opfattelse, at man kan stille diagnosen ved hjælp af en allergi- HUNDEN nr. 3 - marts\n3 Figur 3: Kliniske symptomer på allergi i poterne Hos mange allergikere kan man på afstand se, at en typisk rødbrun pels optræder på tæerne (A). I kroniske tilfælde er det karakteristisk, at de tillige har bylder mellem tæerne; det gælder især de tungere racer, men kan også ses med stor hyppighed hos f.eks. amerikansk staffordshire terrier (B), boxer, cavalier king charles spaniel, dansk-svensk gårdhund og skotsk terrier. Hvis man vender poterne om og åbner dem, vil man hos mere end 70% af alle allergikere se, at huden er rød og nopret mellem trædepuderne (C). Hvis pelsen er tæt, vil man først opdage den røde hud, hvis man med omhu trænger ned gennem pelsen et fænomen, der overrasker mange ejere af amerikansk cocker spaniels med øreproblemer. Hos nogle racer, såsom engelsk eller amerikansk staffordshire terriere, er rødme langs trædepuderandene ofte udtalt (D). test. Omkring halvdelen af alle raske hunde giver et positivt udslag på en sådan test. Det betyder, at man er nødt til at anvende de såkaldte kliniske kriterier for at stille diagnosen allergisk dermatitis, og her indgår allergitesten kun som et bi-kriterium. Dog er den positive allergitest af betydning, når man skal vælge den eller de stoffer, som skal anvendes til et hyposensibiliseringsprogram. Et andet problem er, at diagnosen foderallergi kan være ganske vanskelig at stille, fordi der er endnu ikke udviklet testsystemer, som giver pålidelige resultater. Man er nødt til at gå den tunge vej og gøre brug af specielle diæter, som ikke kan give allergi og så stille diagnosen ved opnåelse af symptomfrihed. Men det er ikke så let, som det lyder. Det kræver først og fremmest et snævert samarbejde mellem ejer og dyrlæge og det kræver nøje planlægning. Hvordan får man mistanke om, at ens hund er en allergiker? Først og fremmest gør det sig gældende at allergisk dermatitis er en kløende tilstand. En hund, der ikke klør sig, har næppe allergi. Hertil kommer, at i de tidlige faser optræder der rødme og hævelser på forholdsvis typiske steder på hunden (Figur 1). I hovedet vil man kunne se rødme i ørerne, omkring øjne, omkring læberne og snuden (Figur 2). Ofte vil hunden slikke sine poter. Rødme optræder først og fremmest mellem trædepuder, selvom hundens slikkeaktivitet er fokuseret på oversiden af tæerne (Figur 3). Sågar kan hunde med allergisk dermatitis slikke sig længere op ad benene og endda udvikle slikkesår. Hvis der optræder rødme i albuebøjning, er det et rimelig sikkert tegn på, at hunden er en allergiker. Det samme gør sig gældende, hvis der optræder områder med rødme i armhuler og/eller på bugen (Figur 4). Endeligt skal det nævnes, at rødme omkring anus hører med til de fund, som peger i retning af en allergisk dermatitis. Som nævnt, så vil rødme og kløe være to vigtige fund i den tidlige fase (Figur 5C). Senere i forløbet, når tilstanden har stået på i en periode, begynder huden at være pigmenteret ud over det sædvanlige (Figur 5D). I denne Figur 4: Kliniske symptomer på allergi på kroppen De tidligste symptomer på allergiske eksem hos west highland white terriere ser man typisk i form af rødme og kløe i albuebøjningerne (A). Hos andre racer, hvor pelsen ikke er hvid, kan man let overse dette fænomen, men senere i forløbet bliver disse forandringer tydelige (B) og spreder sig til axilregionen (armhulerne). I de tilfælde, hvor kløen er udtalt, kan der opstå kradsesår (C). Endeligt skal det understreges, at mange hunde, der lider af allergi tillige har voldsomt udslæt på bugen. Det gælder ikke kun west highland white terriere (D), men i høj grad schæfere, retrievere, spaniels og en meget lang række af andre racer. Fordi patienten har meget let adgang til bugen, vil den slikke sig med stor hyppighed, hvilket er en medvirkende faktor til, at her opstår bakterielle hudinfektioner. 18 HUNDEN nr. 3 - marts 2008\n4 fase kan man også opleve, at hunden har haft et udbrud af bumser under forbenene eller på bugen eller har udviklet en behandlingskrævende øregangstændelse. En af vanskelighederne er dog, at sammensætningen af kliniske symptomer kan være ret så forskellig hos de forskellige racer. Hvad gør man, når ens hund har fået stillet diagnosen allergisk dermatitis? Først og fremmest gælder det om at få situationen drøftet igennem med sin dyrlæge. Kan man være sikker på, at diagnosen er rigtig? Er diagnosen komplet? Det er vigtigt, at man får lagt planer for behandlingen af hunden. Således skal man have i erindring, at hver tredje hund med allergisk dermatitis både er allergisk over for stoffer, den indånder (inhalationsallergi) og stoffer den indtager (foderallergi). På Klinik for Veterinær Dermatologi bliver der reserveret ca. 3 timer til det diagnostiske arbejde og planlægning af behandling. Dernæst er det vigtigt, at opdrætteren får en tilbagemelding. Allergisk dermatitis har, som tidligere nævnt, en arvelig baggrund, men opdrætteren kan kun få kendskab til problemet, hvis hundens ejer giver en tilbagemelding. Derudover bør ens nærmeste bekendtskabskreds orienteres. Uden deres assistance kan det være svært at opretholde en allergi-diæt i afprøvningsfasen. Til gengæld kan man forvente, at med den nødvendige diagnostiske og behandlingsmæssige indsats fra dyrlæge og ejer vil 4 ud af 5 hunde med allergisk dermatitis kunne føre en tilnærmelsesvis problemfri tilværelse uden anvendelse af medicin med bivirkninger. Mere omkring arvelighed Allergisk dermatitis kan være arveligt, ja, men som det fremgår af Figur 6, kan der også være ganske stor forskel på hyppigheden, hvormed allergisk dermatitis optræder hos 2 DKK tager initiativ til, at allergisk hudbetændelse registreres hos west highland white terrier og amerikansk staffordshire terrier. På DKK s hjemmeside vil man under Avl og opdræt - Avl/ sundhedsrestriktioner kunne finde link til denne artikel. På kan man købe en rekvisition til brug ved undersøgelse for og registrering af allergisk hudbetændelse. Denne rekvisition medbringes til dyrlægen. Dyrlægen vil så udfylde rekvisitionen og følge den vejledning omkring diagnostiske kriterier, der er angivet nederst på denne. Dyrlægen sender rekvisitionen til DKK. En undersøgelse for allergisk hudbetændelse er gyldig i 12 måneder og kan udføres på hunde ældre end 1 år. HUNDEN nr. 3 - marts\n5 Familie med allergisk eksem Familie uden allergisk eksem 12 Hvalpe 5 Hvalpe Allergi Ingen tegn på allergi Allergi Ingen tegn på allergi familier inden for den samme race. Det ligger nu ca. 12 år tilbage, at det blev bevist, at man i løbet af få generationer kunne etablere linjer af forsøgshunde (beagles), der henholdsvis var allergikere og ikke-allergikere (de Weck et al. 1996, 1998). Endvidere kunne man konstatere, at de arvelige egenskaber var relateret til evnen til at kunne producere de allergifremkaldende E antistoffer. Dog må man understrege, at en lang række andre faktorer spiller ind. Således ved man, at kønshormoner og stresshormoner vil påvirke den allergiske status hos hundene. Det samme gør sig gældende hvad angår de essentielle fler-umættede fede syrer (omega-3 og omega-6 fedtsyrer) og i høj grad den daglige pleje. Afsluttende bemærkninger Der skal næppe herske tvivl om, at det største enkeltproblem, som er knyttet til patienter med allergisk dermatitis, er, at lidelsen ofte har et snigende forløb. I de tidligste faser reagerer man måske ikke på, at hunden klør sig. Det gør alle hunde jo! Men det får ofte som konsekvens, at lidelsen først bliver undersøgt, når de kroniske komplikationer begynder at volde problemer. Samtidigt hermed er tiden gået, og det har måske medført, at kontakten til opdrætter er reduceret eller bragt til ophør, og derfor falder en tilbagemelding ikke længere naturligt. Med denne artikel og DKK s initiativ til registrering af patienter med allergisk dermatitis hos 2 racer, som er belastet i særlig grad, er der forhåbentligt banet vej for nye initiativer, som kan sikre, at sundheden hos vores familiedyr ikke skal belastes med denne omsiggribende stærkt belastende lidelse. n Figur 5: Kliniske symptomer på allergi omkring anus Ud over de typiske læsioner, som er vist i de foregående figurer, gælder det, at mange allergikere udvikler rødme omkring anus. Man skal dog udvise stor forsigtighed, hvis man forsøger at relatere denne rødme til allergiske reaktioner. Enhver kronisk hudlidelse vil med tiden føre til en øget produktion af sekret fra peranalkirtlerne, og dette sekret vil bidrage til at fækalier bliver hængende i pelsen og udløse en irritation, som en direkte årsag til rødme. Figur 5C & D: Akutte og kroniske reaktioner på allergi i huden Allergiske reaktioner udløser betændelsesreaktioner i huden, og således vil de akutte symptomer på allergi i dominerende grad være rødme, som optræder i større eller mindre områder (C). Efterhånden som tilstanden bliver kronisk udvides reaktionsmønsteret med en øget pigmentdannelse (D). Denne pigmentering kommer til udtryk i form af en fiskenet-agtig tegning, men senere i forløbet kan pigmenteringen blive så omfattende, at hele hudpartier bliver kulsorte. Man skal dog være opmærksom på, at huden hos allergikere meget let inficeres med bakterier og/eller gærsvampe, som i givet fald vil bidrage til betændelsesprocesserne og derfor også pigmentdannelsen. GRAFIKER: TJA 20 HUNDEN nr. 3 - marts 2008\nAtopisk Dermatitis allergi hos hund\nAtopisk Dermatitis allergi hos hund ATOPISK DERMATITIS/ALLERGI Atopisk dermatitis er en kronisk hudlidelse, der ofte debuterer omkring 1 til 3 års alderen. Der kan være varierende grader af hudkløe og\nØregangsbetændelse hos hund\ns NYHEDSBREV for KÆLEDYRSEJERE Nr. 02 - juni 2007 er en hudklinik for kæledyr Øregangsbetændelse hos hund Øregangsbetændelse er meget almindeligt hos hund. Det er såvel svampe, bakterier som øremider,\nAllergiske lidelser hos kat. Specialdyrlæge Lene Boysen ph.d.\nAllergiske lidelser hos kat Specialdyrlæge Lene Boysen ph.d. Hudklinik for hund og kat www.dyrlaegeboysen.dk Program Loppeallergi Atopisk dermatitis Foderallergi Et eksempel Carmen, huskat på 5 år Kradset\nVærd at vide om hudpriktest\n3 Hvad er allergi? Allergi er den hurtigst voksende folkesygdom. Omkring 20 % af befolkningen i Danmark lider af allergisk høfeber. De mest almindelige symptomer på høfeber er gener fra øjne og luftveje\nCAVALIER KING CHARLES SPANIELS SØGES TIL NYT FORSKNINGSPROJEKT OM SYRINGOMYELI\nCAVALIER KING CHARLES SPANIELS SØGES TIL NYT FORSKNINGSPROJEKT OM SYRINGOMYELI I marts 2017 opstartes et nyt forskningsprojekt på Institut for Klinisk Veterinærmedicin og Universitetshospitalet for Familiedyr\nNyhedsbrev fra Cancerregisteret Så er der igen nyt fra Dansk Veterinært Cancerregister! Der er sket meget siden sidst; Antallet af indberetninger vokser og så har vi fået vores egen hjemmeside. Hjemmesiden\nPelspleje og generel hygiejne\nPelspleje og generel hygiejne Uanset om din hund er kort- eller langpelset har hunden behov for regelmæssig pleje af pelsen. Pelspleje er ikke kun nødvendigt for at hundens pels ser godt ud, men også en\nForældrevejledning æggeprovokation Fødevareprovokation med æg Fødevareprovokation med æg anvendes som den afgørende undersøgelse i situationer, hvor der er tvivl om, hvorvidt barnet tåler æg eller ej.\nKære Nicola Dall d. 21.09.2013\nKære Nicola Dall d. 21.09.2013 Jeg blev af Laila kontaktet torsdag d. 29.08, at Lady havde det dårligt, hun var blevet allergisk og al behandling var for resten af hendes tid, at aflivning var det eneste


Gejstlig død er elvte bind i serien om kriminalkommisær Adam Dalgliesh fra Scotland Yard.\nKriminalinspektør Adam Dalgliesh har som dreng tilbragt et par sommerferier på seminaret, og da han alligevel har planlagt at holde lidt ferie, indvilliger han i at aflægge besøg på seminariet. Han forventer blot et nostalgisk gensyn med et af barndommens steder og en såre enkel forklaring på den unge studerendes død. I stedet kommer han til at efterforske en af de mest gruopvækkende og gådefulde sager i sin karriere, og samtidig kommer der andre besøgende til seminariet. Ikke alle med lige gode hensigter.\n»Den er spændende og interessant i sin skildring af den engelske statskirke; en af den slags krimier, man helst ikke slipper, før den er læst. Og når det er gjort, kan man kun glæde sig til den næste.«\n»P.D. James er i topform, og elskere af hendes klassiske kriminalromaner kan glæde sig. Dalgliesh-abstinenserne er stillet for en stund. Men allerede nu griber jeg mig i at ønske: Bare én bog til - bare én til.«\n»Nyeste Dalgliesh-opus viser, at P.D. James er regerende dronning inden for den klassiske britiske krimi. Og samtidig tilføjer hun en dybde, så der også er tale om stor romankunst.«


Nøglen til et stærkt skattevæsen ligger hos medarbejderne | Skatteministeriet\nKursen er lagt om, og der er afsat historisk mange milliarder til investeringer i skatteforvaltningen. Nu skal der skabes ro om medarbejderne - for de er nøglen til et stærkt skattevæsen. Det skriver skatteminister Karsten Lauritzen og formand for HK Stat Rita Bundgaard i et fælles indlæg bragt af Avisen Danmark tirsdag den 5. marts.\nDe seneste 10 års historier om skattevæsenet har ikke altid været lige rosenrøde. De mange udfordringer har ikke blot sat skattevæsenet på prøve som institution. De har også udfordret hverdagen for medarbejderne i forvaltningen.\nHeldigvis er kursen lagt om. Alvoren er gået op for de fleste, og der er afsat historisk mange milliarder til investeringer i skatteforvaltningen. Der bliver ansat over 2.000 ekstra medarbejdere sammenlignet med 2015. Der investeres i udskiftning og modernisering af en række vitale IT-systemer i forvaltningen – en opgave, der de kommende mange år forventes at løbe op i et tocifret milliardbeløb. Og der er etableret syv nye styrelser med egen ledelse. Styrelser med hver deres kerneopgave.\nOffentligheden har et berettiget krav om, at de offentlige myndigheder fungerer. Men vi må også være ærlige og sige åbent, at gode løsninger en gang imellem også kræver tid, før de får den ønskede virkning. Udfordringerne bliver ikke løst fra den ene dag til den anden. Det kommer til at tage tid.\nDet er sjældent, at ministre og fagforeningsledere er enige om alt, og det er vi af gode grunde heller ikke. Men vi er dog enige om tre store udfordringer, som skattevæsenet står over for i de kommende år. De syv nye styrelser skal have deres fundament helt på plads, nye it-systemer skal bygges, og så skal der rekrutteres mange tusinde nye medarbejdere til at løse de mange opgaver i skattevæsenet.\nDet er en stor opgave at omstille sig til nye organisatoriske rammer. Og vi er rørende enige om at rose skatteforvaltningens dygtige medarbejdere og lederes indsats – de gør det godt. Selv i en svær tid, hvor medarbejdere og arbejdsopgaver flyttes rundt i landet.\nMen det kommer til at tage tid, før de nye styrelser er helt på plads. Vores budskab er, at vi skal skabe ro om arbejdet, støtte op om medarbejderne, og give den plads og de rammer, der skal til for, at de kan lykkes. Det er svært i en tid, hvor de negative historier om skattevæsenet stadig fylder meget i offentligheden. Heldigvis er der en anden side af historien. Nemlig den, der handler om det store stykke arbejde, som skatteforvaltningens omkring 9.000 medarbejdere gør hver eneste dag for at få bygget det nye skattevæsen. Det skal roses!\nDen anden udfordring er udviklingen af nye it-systemer på flere områder i skatteforvaltningen. Det er en opgave, der ikke kan løses fra den ene dag til den anden.\nDet er en kompliceret opgave at bygge nye it-systemer og gentænke de arbejdsgange, som systemerne skal understøtte. Det må ikke undervurderes, hvor vigtigt det er, at der både er tid og medarbejderressourcer til at gøre arbejdet ordentligt. Hellere forlænge eksempelvis udsendelsen af nye ejendomsvurderinger til der er styr på detaljerne, end at sætte et system i gang, der ikke leverer den fornødne kvalitet. Og samtidig skal vi være sikre på, at vi ikke frigør medarbejdere til andre opgaver, før de nye IT-systemer fungerer, som de skal.\nI det hele taget skal vi vænne os til at tale om it-projekter i det offentlige på en anden måde. Det er ikke nødvendigvis en skandale, hver gang en tidsplan ændrer sig. Det er snarere et vilkår, at IT-udvikling er en løbende proces, hvor rammerne ofte ændrer sig. Et vilkår, der også gælder for den private sektor.\nDen tredje udfordring er rekruttering. Det er nødvendigt, at der ansættes mange nye medarbejdere i skatteforvaltningen. Uden dygtige, dedikerede og ikke mindst motiverede medarbejdere, bliver det nye skattevæsen ikke en succes.\nMed det for øje arbejder vi målrettet med at gøre skatteforvaltningen til en attraktiv arbejdsplads. Dygtige medarbejdere har dukket nakken for længe pga. de mange negative historier. Det billede kan og vil vi vende – blandt andet ved at levere kvalitet i opgaveløsningen. Og det kan vi kun, hvis vi skaber gode arbejdsvilkår og dygtige ledere.\nHeldigvis går rekrutteringen godt. Der bliver underskrevet hundredvis af ansættelseskontrakter. Og der ligger mange kvalificerede ansøgninger i bunkerne, når stillingerne slås op – uanset om det er i Tønder, Thisted eller København.\nDe tre problemstillinger viser os, at borgere, offentligheden og – nok især – politikerne skal huske, at nøglen til et velfungerende skattevæsen ligger hos medarbejderne. De nye og de rutinerede medarbejdere skal have mulighed for at opbygge et skattevæsen, danskerne kan have tillid til. Det tager tid, og det kræver gode rammer. Og det er vores ansvar.


Gamle motorcykler med far og Miguel | JOKKE-SVIN.DK – Joaquim Marquès Nielsen\n← Tivoli i Malgrat og Olympiade i Athen\nKings Of Convenience vs. Simon & Garfunkel →\nPosted on 14 August, 2004 by Jokke-svin\nEndnu en dag er gået, og jeg er mosntertræt –> ikke pga. af de mange armstrækkere jeg laver, men mere pga. varmen og den højre luftfugtighed. Jeg sveder jo som om jeg havde badet i Tabasco-sauce!\nWell, i dag var vi henne og se de gamle motorcykler og jeg tog 82 billeder (nogle bedre end andre, men så kan jeg jo altid udvælge).\nMin far og jeg cyklede til Pineda før vi skulle spise… Vi cruisede hen ad strandpromenaden, men på tilbagevejen var min fars cykel punkteret på baghjulet, så på turen tilbage måtte vi stoppe og pumpe cyklen op til flere gange, for at han kunne cykle på den. Der er alligevel et godt stykke til Pineda!\nHjemme ved Elvira gik han i gang med at lappe cyklen. Vi spiste en ret med blæksprutter som Elvira havde lavet. Der var min far, Oriol, Miguel, Maria og jeg.\nEfter maden cyklede jeg til stranden og ventede på min far dernede (han skulle lige hvile sig).\n…jeg ventede i lang tid, og da han kom, var han cyklende på Elvira’s damecykel –> det viste sig, at han åbenbart havde overset et hul i dækket på cyklen under lapningen.\nMen ved stranden ”padlede” jeg i hvert fald ud rundt om den røde bøje, som er lige så langt ude som de store gule. Jeg kan fandme padle hurtigt på den luftmadras *lol*\nHjemme ved Elvira igen, gik min far atter i gang med at fikse cykeldækket, og ja, han havde overset et grande hul.\nHan lappede det, og nu er den god nok :D\nI morgen tager vi nok til stranden allesammen: min far, Miguel, Maria og jeg. Adriá spurgte om jeg ville med til en koncert, hvor de måske skulle spille –> det skulle foregå i et slags skur ude på landet *lol*. Jeg var meget træt, så jeg sagde, at jeg skulle tidligt op i morgen (hvilket jeg vel også skal), men så aftalte vi, at jeg kom med til en øvesession en dag. Det synes jeg er bedre i stedet for natteroderi ude på landet, som jeg ikke lige er så bekendt med endnu her i Katalonien, hehe.\nHar taget 100 pushups i dag, så jeg kan roligt sove :)\nFarvel til T&S


Keramiker har slået sig ned i Flemløse: Nu former Jane selv sit job | ugeavisen.dk\nKeramiker Jane Blicher i sit værksted på Kirkebjergvej i Flemløse. Hun har mange idéer til, hvordan hun kan gøre sin forretning til en fast levevej. Foto: Søren Plovgaard\nFor to år siden slog Jane Blicher sig ned på Kirkebjergvej i Flemløse. Hun brænder for arbejdet med keramik og vil gerne invitere andre ind på sit værksted.\n23 nov. 2021 kl. 09:02\nFlemløse: Man skal efterhånden være lidt op i årene for at kunne huske, at der engang lå en slagterforretning på Kirkebjergvej 31 i Flemløse.\nI dag har 59-årige Jane Blicher adresse i den 200 kvadratmeter store ejendom midt mellem Voldtofte og Flemløse.\nJane Blicher vendte tilbage til fødeøen Fyn for et par år siden efter 14 år i Aalborg, hvor Jane Blicher var ansat som produktionsplanlægger hos Royal Greenland. Men da virksomheden valgte at flytte produktionen til Cuxhaven i Tyskland, satte Jane Blicher næsen hjem mod Fyn igen.\n- Her har jeg trods alt hele min familie boende, siger Jane Blicher, der er født i Odense og tidligere har boet i Søndersø.\nHun var meget åben for, hvor på Fyn jeg skulle købe hus.\n- Men i Flemløse får man altså bare lige lidt mere for pengene, og jeg faldt med det samme for huset her på Kirkebjergvej, da jeg så det første gang, fortæller Jane Blicher.\nHun bor på husets første sal, mens hun har indrettet arbejdsværksted i stueetagen.\nJan Blicher er autodidakt keramiker. De sidste par år har Jane Blicher arbejdet som produktionsplanlægger ved Glud og Marstrand i Odense og Carlsberg i Fredericia. Men i sommer valgte hun at forlade sit job og springe ud som selvstændig med egen keramikvirksomhed.\nLige nu er Jane Blicher på supplerende dagpenge, men til foråret skal hun stå på egne ben med sin keramikvirksomhed, som hun har valgt at kalde krearoom.dk\n- Jeg har altid været meget kreativ og har altid gerne villet lave keramik, men på grund af mit arbejde var det aldrig rigtig blevet til noget før for otte år siden, hvor jeg begyndte at tage en række kurser indenfor faget, siger hun.\nJane Blicher blev hurtigt bidt af keramikkens mange muligheder og fik anskaffet sig en keramikovn, så hun kunne sætte en produktion i gang.\n- Jeg tænkte, at hvis jeg ville noget med keramikken så var det nu, for jeg var jo ikke 17 år længere.\nDa hun i sin tid begyndte at fremstille keramik, faldt hun for at lave noget til udendørs brug.\n- Jeg syntes, at der manglende noget spændende til haver, og det har jeg foreløbig haft pæn succes med at fremstille, siger Jane Blicher.\nHun laver blandt andet en del fuglebade og andre lervarer, som man kan fodre fugle med. Men med tiden har Jane Blicher udvidet sit virkefelt, og i dag laver hun også mange kopper, skåle og krus.\n- Det gode ved ler er jo, at det kun er fantasien, der sætter grænser. Du kan lave billedkunst og brugskunst, og det hele kan tåle at stå udenfor hele året, for jeg arbejder næsten kun i stentøjsler, fortæller Jane Blicher.\nTidligere har Jane Blicher for det meste afsat sine lertøjsvarer til venner og bekendte, men nu er hun i gang med at sætte blus under markedsføringen og afsætningen. Det sker blandt andet på de sociale medier Facebook og Instagram, men Jane Blicher har også fået sin egen hjemmeside - www.krearoom.dk.\nHun har en ikke uvæsentlig sideforretning som underviser på keramikkurser. Det sker dels gennem oplysningsforbundet AOF og dels i eget regi, hvor Jane Blicher har kursister hjemme hos sig selv både formiddage og eftermiddage.\nJane Blicher tilbyder også kunderne, at de selv kan komme og dekorere for eksempel kopper, vaser, skåle og krus i hendes værksted.\nKeramiker Jane Blicher tilbyder kunderne, at de selv kan komme og dekorere for eksempel kopper, vaser, skåle og krus og få det braændt i hendes værksted. Foto: Søren Plovgaard\n- Det er et koncept, som er meget oppe i tiden. Folk laver selv deres egne dekorationer på lervarerne, som jeg har formet i forvejen og brændt første gang i min ovn. Når lervarerne så er dekoreret, brænder jeg dem en sidste gang, og hele processen tager godt en uges tid, forklarer Jane Blicher.\nKonceptet bliver også udvidet som take away, således at man kan få 4-6 farver i små beholdere og nogle pensler med hjem.\n- Så kan man sidde i ro og mag og dekorere keramikken og tage det med til brænding hos mig, når man er klar til det, siger Jane Blicher.\nTil foråret går hun med planer om at begynde at sælge lidt smykker og andre brugskunstgenstande i sin lille butik i Flemløse, men hvad der præcis kommer på hylderne, kan Jane Blicher ikke fortælle endnu.\n- Jeg vil forsøge at pejle mig ind på, hvilke behov jeg kan dække med min virksomhed. Det kan være, at der også bliver noget med åbent værksted på et tidspunkt, siger Jane Blicher.\nLeret anskaffer Jane Blicher lokalt.\n- Jeg køber stort set alt mit ler og glasur hos Strøjer Tegl. Det er flinke mennesker at handle med, så dem er jeg meget glade for, siger Jane Blicher.\nEt kilo ler koster cirka 10 kroner.\nJeg har altid været meget kreativ og har altid gerne villet lave keramik, men på grund af mit arbejde var det aldrig rigtig blevet til noget før for otte år siden, hvor jeg begyndte at tage en række kurser indenfor faget\nJane Blicher har slået sig ned i Flemløse efter 14 år i Nordjylland. Foto: Søren Plovgaard